ফেদেরিকো ফেল্লিনি

ফেদেরিকো ফেল্লিনি  (; ২০ জানুয়ারি ২০ ১৯২০ - ৩১ অক্টোবর ১৯৯৩) ইতালীয় চলচ্চিত্র পরিচালক ও চিত্রনাট্যকার। তিনি দ্বিতীয় বিশ্বযুদ্ধ পরবর্তী যুগের সবচেয়ে অনন্য ও বিখ্যাত চলচ্চিত্রকারদের একজন। ক্যারিয়ারের শুরুর দিকে তিনি ইতালীয় নব্য-বাস্তবতাবাদী চলচ্চিত্র আন্দোলন শুরুতে গুরুত্বপূর্ণ ভূমিকা রেখেছিলেন, কিন্তু পরে নিজের একটি অনন্য স্টাইল তৈরি করেন। তার সিনেমাগুলো অনেকাংশেই আত্মজীবনীমূলক এবং তিনি বাস্তবতার সাথে অবাস্তব, হ্যালুসিনেশন-মূলক দৃশ্য জুড়ে দিতেন। তার সিনেমায় মানুষের সবচেয়ে উদ্ভট দিকটা সবচেয়ে বেশি প্রকাশিত হয়েছে।

প্রারম্ভিক জীবন
ফেল্লিনির শৈশব-কৈশোরের জীবন খুব একটা ঘটনাবহুল ছিল না, কিন্তু এ সময় কার্টুন আঁকার দক্ষতা অর্জন করেছিলেন। উনিশ বছর বয়সে রোমে আসার পর প্রথমে Marc'Aurelio সাময়িকীতে কার্টুন ও কৌতুক ছাপিয়ে জীবিকা নির্বাহ করতেন। দ্বিতীয় বিশ্বযুদ্ধের সময় তিনি Cico e Pallina নামের একটি রেডিও প্রোগ্রামের জন্য সংলাপ লিখতেন, এবং এই প্রোগ্রামের অভিনেত্রী জুলিয়েত্তা মাসিনা-কেই ১৯৪৩ সালে বিয়ে করেছিলেন। ১৯৪৪ সালে তার সাথে পরিচালক রোবের্তো রোজেলিনি'র দেখা হয় যিনি তাকে রোমা, চিত্তা আপের্তা সিনেমার চিত্রনাট্য লেখার দলে যুক্ত করেন। এই সিনেমা ইতালীয় নব্য-বাস্তবতা আন্দোলন প্রতিষ্ঠায় অগ্রণী ভূমিকা পালন করেছিল এবং এর চিত্রনাট্য লেখায় অংশ নেয়ার জন্য ফেল্লিনি একটি অস্কার মনোনয়নও পেয়েছিলেন।

ফেল্লিনি বেশ দ্রুত ইতালির সবচেয়ে বিখ্যাত চিত্রনাট্যকারদের একজনে পরিণত হন। পিয়েত্রো জের্মি, আলবের্তো লাত্তুয়াদা, ও লুইজি কোমেঞ্চিনি'র মতো পরিচালকদের জন্য চিত্রনাট্য লিখলেও রোজেলিনির সিনেমার চিত্রনাট্যগুলোর জন্য তিনি সবচেয়ে বেশি স্মরণীয় হয়ে আছেন। রোজেলিনির পাইজা (১৯৪৬), ইল মিরাকোলো (১৯৪৮), ও এউরোপা '৫১ (১৯৫২) এর চিত্রনাট্য লিখেছিলেন। এর মধ্যে পাইজা সম্ভবত নব্য-বাস্তবতাবাদের সবচেয়ে বিশুদ্ধ উদাহরণ, এবং এউরোপা '৫১ এ প্রথমবারের মতো যুদ্ধপরবর্তী প্রামাণ্যধর্মী নব্য-বাস্তবতা থেকে সরে এসে মনস্তাত্ত্বিক ও অস্তিত্ববিদ্যক বিষয় দেখানো শুরু হয়েছিল।

পরিচালক হিসেবে ফেল্লিনি'র প্রথম সিনেমা লাত্তুয়াদা'র সাথে যৌথভাবে করা লুচি দেল ভারিয়েতা (১৯৫১) যাতে প্রাদেশিক, মফস্বল জীবন দেখানো হয়েছিল। একই থিমে পরবর্তীতে আরো দুটি সিনেমা করেন যার মধ্যে শেষটি, ই ভিতেল্লোনি (১৯৫৩), প্রথমবারের মতো তাকে বাণিজ্যিক ও শৈল্পিক সফলতা দিয়েছিল। সিনেমাটি ছিল মফস্বলের "mamma's boy" ধরনের মানুষদের নিয়ে এবং অনেকে এখনও একে ফেল্লিনির অন্যতম মাস্টারপিস মনে করেন।

চলচ্চিত্রসমূহ

Television commercials
 TV commercial for Campari Soda (1984)
 TV commercial for Barilla pasta (1984)
 Three TV commercials for Banca di Roma (1992)

তথ্যসূত্র

বহিঃসংযোগ

 Fellini Official site (in English)
 Fellini Foundation Official Rimini web site (in Italian)
 Fondation Fellini pour le cinéma Swiss web site (in French)
 Site commemorating Fellini’s 100th birthday
 
 
 
 Federico Fellini biography on Lambiek Comiclopedia

১৯২০-এ জন্ম
১৯৯৩-এ মৃত্যু
ইতালীয় ভাষার চলচ্চিত্র পরিচালক
ইংরেজি ভাষার চলচ্চিত্র পরিচালক
জার্মান ভাষার চলচ্চিত্র পরিচালক
ইতালীয় চলচ্চিত্র পরিচালক
ইতালীয় পুরুষ চিত্রনাট্যকার
ইতালীয় রোমান ক্যাথলিক
একাডেমি সম্মানসূচক পুরস্কার বিজয়ী
একাডেমি পুরস্কার বিজয়ী শ্রেষ্ঠ বিদেশি ভাষার চলচ্চিত্রের পরিচালক
শ্রেষ্ঠ পরিচালক বিভাগে দাভিদ দি দোনাতেল্লো বিজয়ী
শ্রেষ্ঠ পরিচালক বিভাগে নাস্ত্রো দারজেন্তো বিজয়ী
পাল্ম দর বিজয়ী চলচ্চিত্রের পরিচালক
শ্রেষ্ঠ নির্মাণ পরিকল্পনা বিভাগ বাফটা পুরস্কার বিজয়ী
বাফটা ফেলো
২০শ শতাব্দীর ইতালীয় অভিনেতা
দাভিদ দি দোনাতেল্লো বিজয়ী
শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী চলচ্চিত্রের পরিচালক
ইতালীয় সমাজতান্ত্রিক বিরোধী
ইতালীয় চলচ্চিত্র প্রযোজক
ইতালীয় চলচ্চিত্র অভিনেতা
ইতালীয় চিত্রনাট্যকার
জাদুবাস্তবতাবাদ
জাদুবাস্তবতাবাদ লেখক
নাস্ত্রো দারজেন্তো বিজয়ী
পরাবাস্তববাদী চলচ্চিত্র নির্মাতা
পরাবাস্তববাদী লেখক
টেলিভিশন বিজ্ঞাপন পরিচালক
২০শ শতাব্দীর ইতালীয় চিত্রনাট্যকার